Komission direktiivi 85/469/ETY, annettu 22 päivänä heinäkuuta 1985, vaarallisten jätteiden rajan yli tapahtuvien siirtojen valvonnasta ja tarkastamisesta Euroopan yhteisössä annetun neuvoston direktiivin 84/631/ETY mukauttamisesta tekniikan kehitykseen



Virallinen lehti nro L 272 , 12/10/1985 s. 0001 - 0020

Suomenk. erityispainos Alue 15 Nide 7 s. 0070

Espanjank. erityispainos: Luku 15 Nide 6 s. 0094

Ruotsink. erityispainos Alue 15 Nide 7 s. 0070

Portugalink. erityispainos: Luku 15 Nide 6 s. 0094



KOMISSION DIREKTIIVI, annettu 22 päivänä heinäkuuta 1985, vaarallisten jätteiden rajan yli tapahtuvien siirtojen valvonnasta ja tarkastamisesta Euroopan yhteisössä annetun neuvoston direktiivin 84/631/ETY mukauttamisesta tekniikan kehitykseen (85/469/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon myrkyllisistä ja vaarallisista jätteistä 20 päivänä maaliskuuta 1978 annetun neuvoston direktiivin 78/319/ETY(1) ja erityisesti sen 18 artiklan, ottaa huomioon vaarallisten jätteiden rajan yli tapahtuvien siirtojen valvonnasta ja tarkastamisesta Euroopan yhteisössä 6 päivänä joulukuuta 1984 annetun neuvoston direktiivin 84/631/ETY(2) ja erityisesti sen 15 artiklan, sekä katsoo, että on tarpeen viimeistellä direktiivin 84/631/ETY liitteet I ja III, tehokkaan valvonnan ja tarkastamisen varmistamiseksi on tarpeen, että jätteiden haltija, joka aikoo siirtää jätteen tai antaa sen siirrettäväksi jäsenvaltiosta toiseen tai yhden tai useamman jäsenvaltion kautta tai siirtää sen jäsenvaltioon kolmannesta valtiosta, ilmoittaa tästä asianomaisten jäsenvaltioiden toimivaltaisille viranomaisille, tällainen ilmoitus on tehtävä käyttämällä yhdenmukaista kuljetusasiakirjaa, jonka sisältö on määritelty direktiivin 84/631/ETY liitteessä I, sellaisen muun kuin rautaa sisältävän metallijätteen siirrolle, joka on tarkoitettu uudelleen käytettäväksi, uudistettavaksi tai kierrätettäväksi tällaisia toimenpiteitä koskevan keskinäisen sopimuksen mukaisesti, vaaditaan ainoastaan yhdenmukaisella asiakirjalla annettava selvitys, jonka sisältö on vahvistettu direktiivin 84/631/ETY liitteessä III, tämän yhtenäisen asiakirjan olisi oltava Yhdistyneiden Kansakuntien Euroopan taloudellisen toimikunnan suojeluksessa laaditun mallin mukainen, ja tässä direktiivissä säädetyt toimenpiteet ovat direktiivin 78/319/ETY mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 84/631/ETY liite I tämän direktiivin liitteellä I. 2 artikla Korvataan direktiivin 84/631/ETY liite III tämän direktiivin liitteellä II. 3 artikla Liitteissä I ja II esitettyjen lomakkeiden on oltava liitteessä III esitettyjen teknisten edellytysten mukaisia ja ne on täydennettävä liitteessä IV annettujen ohjeiden mukaisesti. 4 artikla Jäsenvaltioiden on toteutettava tarvittavat toimenpiteet saattaakseen liitteen IV kaikkien niiden tietoon, joiden edellytetään täyttävän liitteessä I olevan lomakkeen. 5 artikla Jäsenvaltioiden on toteutettava tämän direktiivin noudattamisen edellyttämät toimenpiteet 1 päivästä lokakuuta 1985 alkaen. Niiden on ilmoitettava tästä komissiolle viipymättä. 6 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä heinäkuuta 1985. Komission puolesta Stanley CLINTON DAVIS Komission jäsen (1) EYVL N:o L 84, 31.3.1978, s. 43 (2) EYVL N:o L 326, 13.12.1984, s. 31 LIITE 1 >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> LIITE III LOMAKKEITA KOSKEVIA MÄÄRÄYKSIÄ 1 Yhtenäisen kuljetusasiakirjalomakkeen on käsitettävä tässä järjestyksessä: - vahvistuksen antavan viranomaisen jäljennös, - jätteen haltijan jäljennös, - jätteen mukana seuraava jäljennös. 2 Lomakkeen, jolla annetaan selonteko uudelleen käytettäväksi, uudistettavaksi tai kierrätettäväksi tarkoitetusta muusta kuin rautaa sisältävästä metallijätteestä, on käsitettävä tässä järjestyksessä: - vastaanottajan jäljennös, - toimivaltaisen viranomaisen jäljennös, jonka vastaanottaja lähettää, - jätteen haltijan jäljennös, - toimivaltaisen viranomaisen jäljennös, jonka haltija lähettää. 3 Lomakkeen on oltava valkoista kirjoituspaperia, jonka paino on vähintään 40 g/m2. 4 Lomakkeen on oltava kooltaan 210 x 297 mm. 5 Jäsenvaltioiden on huolehdittava lomakkeiden painatuksesta. Ne voidaan painattaa myös kirjapainossa, jonka jäsenvaltio on hyväksynyt, jolloin kyseinen hyväksyntä on merkittävä jokaiseen lomakkeeseen. Jokaisessa lomakkeessa on oltava painajan nimi ja osoite tai merkki. 6 Edellä 1 kohdassa tarkoitetun lomakkeen jäljennöksessä 1 ja 2 sekä 2 kohdassa tarkoitetun lomakkeen jäljennöksessä 1 4 on oltava lomakkeen sarjanumero. Tämän numeron edessä on oltava seuraavat kirjaimet osoittamaan jäsenvaltion, josta jäte kuljetetaan: BE (Belgia), DK (Tanska), DE (Saksan liittotasavalta), FR (Ranska), GR (Kreikka), IE (Irlanti), IT (Italia), LU (Luxemburg), NL (Alankomaat) ja UK (Yhdistynyt kuningaskunta). 7 Lomakkeet on painettava mustin kirjaimin, ja jollakin yhteisön virallisista kielistä, jonka määräävät sen jäsenvaltion toimivaltaiset viranomaiset, josta jäte kuljetetaan. 8 Edellä 1 kohdassa tarkoitetun lomakkeen on oltava sellainen, että sen jäljennöksessä 1 ja 2 olevissa 6, 8, 18 ja 33 ruuduissa oleva tieto ei jäljenny vastaaviin ruutuihin jäljennöksessä 3. LIITE IV YHTENÄISTÄ KULJETUSASIAKIRJAA KOSKEVAT YLEISOHJEET Huom.: Toimivaltaiset viranomaiset saavat vaatia lisätietoja tai asiakirjoja kuljetusasiakirjassa annettujen tietojen täydentämiseksi. Yhtenäiseen kuljetusasiakirjaan sisältyvät: 1 Tiedonanto kuljetuksesta toimivaltaiselle viranomaiselle; 2 Määrämaan toimivaltaisen viranomaisen vahvistus; 3 Tiedot kuljetusta, jätteitä ja muita kuljetukseen liittyviä asioita koskevista säännöksistä ja määräyksistä; 4 Vastaanottajan vastaanottoilmoitus (jäljennös 3); 5 Tullin vahvistus, kun jäte kuljetetaan huolehtimista varten lopullisesti pois yhteisöstä (jäljennöksen 3 kääntöpuoli). Menettelytapa A Jätteen haltija lähettää: 1 un kyseessä on sellaisen jätteen ainoa siirto, josta huolehditaan yhteisön sisällä, kolme lomakkeen jäljennöstä määrämaana olevan jäsenvaltion toimivaltaiselle viranomaiselle; 2 kun kyseessä on sellaisen jätteen ainoa siirto, josta huolehditaan yhteisön ulkopuolella, kolme lomakkeen jäljennöstä sen jäsenvaltion toimivaltaiselle viranomaiselle, josta jäte poistuu yhteisöstä; 3 kun kyseessä on useampi siirto (yleinen ilmoitus), lomakkeen jäljennökset 1 ja 2 ja jäljennös 3 yhtä monena kappaleena, kuin siirtoja suoritetaan, A kohdan 1 tai 2 alakohdassa mainituille toimivaltaisille viranomaisille, 4 kaikissa 1 3 alakohdassa tarkoitetuissa tapauksissa valojäljennös lomakkeen jäljennöksistä 1 kaikkien muiden asianomaisten valtioiden toimivaltaisille viranomaisille: lähettäjäjäsenvaltion ja kauttakulkujäsenvaltion, kolmannen kauttakulku- tai määrävaltion/kolmansien kauttakulku- tai määrävaltioiden. B Jäsenvaltion toimivaltainen viranomainen, joka antaa vahvistuksen, säilyttää lomakkeen jäljennöksen 1 ja palauttaa jäljennöksen 2 ja kaikki saamansa jäljennökset 3 jätteen haltijalle viimeistään sinä päivänä, kun on varmaa, ettei siirtämistä ole vastustettu eikä lisäedellytyksiä ole esitetty haltijalle. Haltijan on säilytettävä jäljennös 2. Jäsenvaltion toimivaltainen viranomainen, joka antaa vahvistuksen, lähettää valojäljennöksen jäljennöksestä 2 muille asianomaisille jäsenvaltioille ja vastaanottajalle. C Saatuaan B kohdassa mainitut jäljennökset jätteen haltija täyttää jäljennöksestä 3 yhden kappaleen kutakin siirrettävää erää kohti ja lähettää valojäljennöksen tästä jäljennöksestä 3 ennen kuljetusta A kohdan 1 ja 4 kohdassa mainituille toimivaltaisille viranomaisille. D Jätteen varsinainen siirto tapahtuu käyttäen jäljennöstä 3. Tämän jäljennöksen 31 ruutuun tulee ensimmäisen kuljettajan allekirjoitus, 34 ruutuun muiden kuljettajien allekirjoitukset ja 33 ruutuun haltijan allekirjoitus. E Kuljettajan on säilytettävä valojäljennös kustakin jäljennöksestä 3 ja annettava jäljennös 3 jätteen vastaanottajalle silloin kun vastaanottaja on jäsenvaltiossa. Edellä olevan A kohdan 2 alakohdassa mainitussa tapauksessa jäljennöksen 3 säilyttää tulliasema, jonka kautta jäte lopullisesti poistuu yhteisöstä. F Jäsenvaltiossa olevan vastaanottajan on täytettävä kolmannen jäljennöksen 32 ruutu ja lähetettävä edelleen 15 päivän kuluessa jätteen vastaanottamisesta valojäljennökset täydennetystä lomakkeesta haltijalle, asianomaisten jäsenvaltioiden toimivaltaisille viranomaisille ja asianomaisille kolmansille valtioille. G Kun jäte viedään huolehdittavaksi yhteisön ulkopuolelle, jätteen haltijan on vahvistettava lähettäjäjäsenvaltion toimivaltaiselle viranomaiselle viimeistään kuuden viikon kuluttua siitä, kun jäte on poistunut yhteisöstä, että jäte on saapunut määräpaikkaansa ja ilmoitettava viimeinen yhteisön alueella oleva tullauspaikka, jonka kautta jäte on lopullisesti poistunut yhteisöstä. H Asiakirjavihko (jäljennökset ja valojäljennökset) on säilytettävä vähintään kaksi vuotta. LOMAKKEEN TÄYTTÖOHJEET A Yleistä 1 Lomake on täytettävä: - kun kyseessä on jäte, joka kuljetetaan pois jäsenvaltiosta, jollakin yhteisön virallisista kielistä, jonka lähettäjän jäsenvaltion toimivaltaiset viranomaiset määrittelevät, - kun kyseessä on jäte, joka kuljetetaan kolmannesta valtiosta, englanniksi tai ranskaksi. 2 Lomake on täytettävä koneella tai käsin; käsin täytettäessä on käytettävä mustekynää ja painokirjaimia. Kirjoitusta ei saa pyyhkiä eikä korjata päälle tai tehdä siihen muita muutoksia. 3 Päivämäärät osoitetaan kuudella numerolla, joista kaksi ensimmäistä ilmaisevat vuoden, seuraavat kaksi kuukauden ja kaksi viimeistä päivän. Esim. 31 päivänä heinäkuuta 1985 kirjoitetaan: 85 07 31. 4 Kaikkien allekirjoitusten on oltava alkuperäisiä eikä millään tavalla jäljentämällä aikaansaatuja. B Lomakkeen jäljennösten 1, 2 ja 3 täyttöohjeet: >TAULUKON PAIKKA> C Jäljennöksen 3 täyttöohjeet Haltija täyttää kuljettajan suostumuksella 3, 6, 8, 12, 17, 18, 23, 31 ja 33 ruudut (ja tarvittaessa 34 ruudun) saatuaan toimivaltaisen viranomaisen vahvistuksen. >TAULUKON PAIKKA>